UPDATE-PASSWD(8)

NUME
update-passwd - actualizează în siguranță fișierele „/etc/passwd”, „/etc/shadow” și „/etc/group”

REZUMAT
update-passwd [opțiuni]

DESCRIERE
update-passwd gestionează actualizările fișierelor „/etc/passwd”, „/etc/shadow” și „/etc/group” pe sistemele Debian care rulează. Compară fișierele curente cu copiile originale, distribuite în pachetul „base-passwd”, și actualizează toate intrările din intervalul global al sistemului (adică 0–99). Lasă copii de rezervă ale versiunilor anterioare ale fișierelor modificate cu extensia ‘.org’ (pentru “original”).

OPȚIUNI
update-passwd urmează sintaxa obișnuită a liniei de comandă GNU, cu opțiuni lungi care încep cu două liniuțe (‘-’).

-p, --passwd-master=FIȘIER
    Utilizează FIȘIERUL drept copie principală a bazei de date „passwd”. Valoarea implicită este /usr/share/base-passwd/passwd.master.

-g, --group-master=FIȘIER
    Utilizează FIȘIERUL drept copie principală a bazei de date pentru „group”. Valoarea implicită este /usr/share/base-passwd/group.master.

-P, --passwd=FIȘIER
    Utilizează FIȘIERUL ca bază de date „passwd” a sistemului. Valoarea implicită este /etc/passwd.

-S, --shadow=FIȘIER
    Utilizează FIȘIERUL ca bază de date „shadow” a sistemului. Valoarea implicită este /etc/shadow.

-G, --group=FIȘIER
    Utilizează FIȘIERUL ca bază de date a grupurilor din sistem. Valoarea implicită este /etc/group.

-s, --sanity-check
    Efectuează doar verificări de integritate, dar nu face nimic.

-v, --verbose
    Oferă informații detaliate despre ceea ce se face. Un al doilea „-v” oferă detalii suplimentare.

-n, --dry-run
    Nu face nimic, ci doar arată ce ar fi făcut.

-L, --no-locking
    Nu încearcă să blocheze baza de date a contului. Acest lucru ar trebui să fie utilizat numai în scopuri de depanare. Repet: nu faceți acest lucru decât dacă sunteți foarte sigur că aveți nevoie!

-h, --help
    Afișează un rezumat al modului de utilizare al update-passwd.

-V, --version
    Afișează numărul de versiune

VARIABILE DE MEDIU

DEBIAN_HAS_FRONTEND
    Dacă această variabilă de mediu este definită și nu a fost dată opțiunea --dry-run, update-passwd utilizează «debconf» pentru a întreba dacă trebuie să se facă modificări. Fiecare modificare propusă va produce un prompt separat. Eliminarea utilizatorilor sau a grupurilor, modificările UID sau GID și modificările directorului personal vor fi întrebate cu prioritate ridicată. Adăugările de utilizatori sau grupuri și modificările de shell vor fi solicitate cu prioritate medie. Întrebările referitoare la mutarea intrărilor deasupra intrării de includere NIS compat sau la modificarea GECOS (a datelor personale) a unui utilizator sunt adresate cu prioritate scăzută.

ERORI
În acest moment, update-passwd nu verifică fișierul „shadow”. Ar trebui să verifice dacă intrările din fișierul „passwd” se află și în fișierul „shadow” și invers, și dacă parolele nu sunt prezente în ambele fișiere.

AUTOR
Wichert Akkerman <wakkerma@debian.org>

Acest program a fost scris pentru proiectul Debian și are drepturi de autor 1999–2002 Wichert Akkerman și drepturi de autor 2002, 2003 Colin Watson. Este distribuit sub versiunea 2 a Licenței Publice Generale GNU.

TRADUCERE
Această traducere a fost creată în 2023 de Remus-Gabriel Chelu. Ea este supusă licenței GNU GPL versiunea 2 (sau ulterioară).

Pentru a citi versiunea originală în limba engleză, tastați «man -L C COMMAND».

Vă rugăm să raportați erorile de traducere prin baza de date a erorilor (BTS) de la Debian sau trimițând un e-mail la <debian-l10n-romanian@lists.debian.org>, lista de discuții a traducerilor în limba romănă a progrmelor și documentelor din Debian, sau direct autorului acestei traduceri la <remusgabriel.chelu@disroot.org>